Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

 Číslo: 1330/2009

**1150a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho **návrhu** zákona o dráhach a o zmene a doplnení niektorých zákonov (tlač **1150)** v druhom čítaní

 Výbor Národnej rady Slovenskej republiky pre hospodársku politiku ako gestorský výbor k vládnemu návrhu zákona o dráhach a o zmene a doplnení niektorých zákonov (tlač **1150)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 9. septembra 2009 č. 1599 pridelila vládny návrh zákona o dráhach a o zmene a doplnení niektorých zákonov (tlač **1150)** na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie, rozpočet a menu

Výboru Národnej rady Slovenskej republiky pre hospodársku politiku a

Výboru Národnej rady Slovenskej republiky pre verejnú správu a regionálny rozvoj.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením z 13. októbra 2009 č. 708
* Výbor Národnej rady Slovenskej republiky pre financie, rozpočet a menu uznesením zo 14. októbra 2009 č. 575.
* Výbor Národnej rady Slovenskej republiky pre hospodársku politiku uznesením zo 14. októbra 2009 č. 559.
* Výbor Národnej rady Slovenskej republiky pre verejnú správu a regionálny rozvoj uznesením zo 6. októbra 2009 č. 314.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I § 2 ods. 4 sa vypúšťa odkaz 1 vrátane poznámky pod čiarou k odkazu 1 a v § 2 ods. 6 sa vypúšťa odkaz 2 vrátane poznámky pod čiarou k odkazu 2. Doterajšie odkazy 3 až 40 sa označujú ako odkazy 1 až 38.

Odkazy a poznámky pod čiarou sa vypúšťajú z dôvodu nadbytočnosti.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 4 ods. 4 sa na konci bodka nahrádza bodkočiarkou a pripájajú sa tieto slová: „toto právo zaniká, ak sa neuplatnilo u prevádzkovateľa dráhy do jedného roka odo dňa zapísania vecného bremena do katastra nehnuteľností.“.

Ide o prenesenie textu z § 112 ods. 5 z dôvodu, že svojim obsahom patrí do tejto časti návrhu zákona.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 18 ods. 3 písm. f) sa slová „určenej činnosti“ nahrádzajú slovami „činností na určených technických zariadeniach“. V § 102 ods. 2 písm. c) sa slová „určené činnosti“ nahrádzajú slovami „činnosti na určených technických zariadeniach“ a na konci sa pripájajú slová „a podrobnosti o vykonávaní určených činností“.

Úprava sleduje terminologické zjednotenie textu § 18.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 18 ods. 4 písm. b) sa na konci pripájajú tieto slová : „alebo vykonať periodickú odbornú skúšku“.

Úpravou sa sleduje potrebné vykonávanie periodickej odbornej skúšky v prípadoch podrobnejšie ustanovených vykonávacím predpisom.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 18 ods. 5 písm. a) sa slovo „alebo“ nahrádza čiarkou a na konci sa pripájajú tieto slová: „alebo nevykonal úspešne periodickú odbornú skúšku,“

Úpravou sa sleduje potrebné spresnenie ustanovenia vzhľadom na potrebu riešenia situácie, keď zamestnanec nevykonal úspešne periodickú odbornú skúšku .

**Výboru NR SR pre hospodársku politiku**

***Gestorský výbor odporúča schváliť***

1. V čl. I v § 19 ods. 2 a v § 109 ods. 4 písm. c) sa slová „integrovaný záchranný systém“ nahrádzajú slovami „záchranné zložky integrovaného záchranného systému“.

Podľa § 2 ods. 1 zákona č. 129/2002 Z. z. o integrovanom záchrannom systéme „Integrovaný záchranný systém je koordinovaný postup jeho zložiek..“. Záchranné zložky integrovaného záchranného systému sú vymedzené v § 7 a nasl.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

1. V čl. I § 21 ods. 1 sa slová „v Európskom spoločenstve“ nahrádzajú slovami „v členskom štáte“ a slová „v treťom štáte“ sa nahrádzajú slovami „v inom ako členskom štáte (ďalej len „tretí štát“)“.

Ustanovenie sa upresňuje s ohľadom na vymedzený pojem členský štát v § 110 aj vo vzťahu k tretím štátom.

**Výboru NR SR pre hospodársku politiku**

***Gestorský výbor odporúča schváliť***

1. V čl. I v  poznámke pod čiarou k  odkazu 15 sa na konci dopĺňajú slová „o doprave na dráhach“. Poznámka pod čiarou k  odkazu 20 znie: „20) Zmluva o pristúpení Slovenskej republiky k Európskej únii (Ú. v. EÚ L 236, 23.9.2003)“.

Úpravou sa sleduje potrebné spresnenie názvu osobitného predpisu.

**Výboru NR SR pre hospodársku politiku**

***Gestorský výbor odporúča schváliť***

1. V čl. 1 § 53 ods. 1 písmeno a) znie:

 ,,a) určuje všeobecne záväzným právnym predpisom úhrady za prístup k železničnej
infraštruktúre v rozsahu minimálneho prístupového balíka a traťového prístupu k servisným zariadeniam podľa prílohy č. 13 časti B.“.

Vydaním všeobecne záväzného právneho predpisu sa eliminujú riziká spochybnenia vecnosti kritérií a údajov určených v navrhovanom zákone.

**Výboru NR SR pre hospodársku politiku**

***Gestorský výbor odporúča schváliť***

1. V čl. 1 § 53 sa vypúšťa odsek 8.

Doterajší odsek 9 sa označuje ako odsek 8.

Ide o legislatívno-technickú opravu textu.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 57 ods. 6 sa číslovka „6“ nahrádza číslovkou „5“. V § 71 ods. 6 písm. b) sa slová „§ 88“ nahrádzajú slovami „§ 86“. V § 76 ods. 2 sa slová „§ 77 ods. 3“ nahrádzajú slovami „§ 77 ods. 4“. V § 99 ods. 8 sa slová „odseku 3“ nahrádzajú slovami „odseku 7“. V § 109 ods. 1 písm. h) sa slová „tretej časti“ nahrádzajú slovami „osobitného predpisu15)“. V § 109 ods. 8 sa označenie písmen „l) až q)“ nahrádza označením „f) až k)“, v poznámke pod čiarou k odkazu 4) sa vypúšťajú slová „a jeho vykonávacie predpisy“. V prílohe č. 9 v prvom bode sa slová „§ 77 ods. 5“ nahrádzajú slovami „§ 82 ods. 2“.

Úpravou sa sleduje oprava technických chýb.

**Výboru NR SR pre hospodársku politiku**

***Gestorský výbor odporúča schváliť***

1. K čl. I § 61 ods. 1 písm. c)

   Za slovom „osobitného predpisu“ sa vypúšťa odkaz 18 spolu s poznámkou pod čiarou k nemu.

Nariadenie Rady (ES) č. 1192/96 z 26.6.1969 uvedené v označenom odkaze stanovuje spoločné pravidlá normalizácie účtovnej závierky železničných podnikov a upravuje, z čoho normalizovaná účtovná závierka pozostáva. Obsah tohto právne záväzného aktu ES a EÚ nesúvisí s úpravou v navrhovanom ustanovení, ktoré sa týka možnosti poskytnutia dotácie.

**Výboru NR SR pre hospodársku politiku**

***Gestorský výbor odporúča schváliť***

1. K čl. I § 63 ods. 2

Poznámka pod čiarou k odkazu 20 znie:

„Príloha I smernice Rady 91/440/EHS z 29. júla 1991 o rozvoji železníc Spoločenstva (Mimoriadne vydanie Ú. v. EÚ, kap. 7/zv. 1; Ú. v. ES L 237, 24.8.1991) v platnom znení.“.

Ide o formálnu úpravu uvádzania právne záväzného aktu ES a EÚ jednotným a zaužívaným spôsobom.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre verejnú správu a regionálny rozvoj**

***Gestorský výbor odporúča neschváliť***

1. K čl. I § 65 ods. 1

V poznámke pod čiarou k odkazu 22) sa znenie za slovom „agentúra“ nahrádza znením: „(nariadenie o agentúre) (Ú. v. EÚ L 220, 21.6.2004) v znení nariadenia (ES) č. 1335/2008 zo 16. decembra 2008 (Ú. v. EÚ L 354, 31.12.2008).“.

Ide o doplnenie oficiálneho názvu právne záväzného aktu ES a EÚ a úpravu miesta jeho uverejnenia, kde je uvedené je opravené celé znenie.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

1. V čl. I § 96 ods. 4 v tretej vete sa vypúšťajú slová „alebo manažér infraštruktúry a železničný podnik z dôvodu, že vlastným zisťovaním nezistili príčinu alebo že došlo medzi nimi k nezhode o príčine nehody alebo mimoriadnej udalosti“.

Text sa upresňuje podľa znenia bezpečnostnej smernice.

**Výboru NR SR pre hospodársku politiku**

***Gestorský výbor odporúča schváliť***

1. V čl. I sa názov nad § 101 nahrádza názvom, ktorý znie: „ŠIESTA ČASŤ ŠTÁTNA SPRÁVA“ a názov nad § 110 sa nahrádza názvom, ktorý znie: „SIEDMA ČASŤ SPOLOČNÉ, PRECHODNÉ A ZÁVEREČNÉ USTANOVENIA“.

Úpravou sa sleduje potrebné spresnenie názvov častí v súlade s ich obsahom.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 102 ods. 2 písm. a) sa slová „hlavných a vedľajších železničných tratí“ nahrádzajú slovom „dráh“.

Upresňuje sa, že všeobecne záväzný právny predpis bude upravovať technické parametre nielen železničných tratí ale aj ostatných dráh.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 102 ods. 2 písm. b) sa slovo  „organizovaní“ nahrádza slovom „prevádzkovaní“.

Text sa upresňuje podľa rozlíšenia úkonov, ktoré zahŕňa  prevádzkovanie dráhy a dopravy na dráhe.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 102  ods. 2 písmeno d)  znie:

„d) rozsah a druhy lekárskych preventívnych prehliadok a psychologických vyšetrení, podrobnosti o odbornej príprave, overovaní odbornej spôsobilosti osôb, skúšobnej komisii a o druhu skúšok  a požiadavky na odbornú, zdravotnú a psychickú spôsobilosť osôb vykonávajúcich činnosti na dráhe,“

Text sa upresňuje a zjednocuje tak, aby obsiahol všetky činnosti spojené so získaním a overením odbornej, zdravotnej a psychickej spôsobilosti.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 102  ods. 2 sa vypúšťa písmeno f).

Doterajšie písmeno g) sa označuje ako písmeno f).

Text sa upresňuje a zjednocuje tak, aby obsiahol všetky činnosti spojené so získaním a overením odbornej, zdravotnej a psychickej spôsobilosti.

**Výboru NR SR pre hospodársku politiku**

***Gestorský výbor odporúča schváliť***

1. V čl. 1 § 103 ods. 3 písmeno v) znie:

„v) určuje všeobecne záväzným právnym predpisom úhrady za prístup k železničnej infraštruktúre v rozsahu minimálneho prístupového balíka a traťového prístupu k servisným zariadeniam podľa prílohy č. 13 časti B."

Vydaním všeobecne záväzného právneho predpisu sa eliminujú riziká spochybnenia vecnosti kritérií a údajov určených v navrhovanom zákone.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 108 ods. 5 sa odkaz 40 označuje ako odkaz 39. V § 110 ods. 3 sa odkaz 40 označuje ako odkaz 39. Poznámka pod čiarou k  odkazu 40 sa vypúšťa.

Úpravou sa odstránia chyby v odkazoch na poznámky pod čiarou.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 111 ods. 1 sa vypúšťajú slová „ani na rozhodovanie regulačného orgánu v rámci regulácie úhrad za prístup k železničnej infraštruktúre“.

Vydaním všeobecne záväzného právneho predpisu sa eliminujú riziká spochybnenia vecnosti kritérií a údajov určených v navrhovanom zákone.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 112 ods. 3 sa vypúšťajú slová „najneskôr však do 31. decembra 2014,“.

Úpravou sa odstráni obmedzenie dĺžky platnosti vydaných dokumentov.

**Výboru NR SR pre hospodársku politiku**

***Gestorský výbor odporúča schváliť***

1. V čl. I § 112 sa vypúšťa odsek 5. Doterajšie odseky 6 a 7 sa označujú ako odseky 5 a 6.

Ide o legislatívno-technickú opravu textu.

**Výboru NR SR pre hospodársku politiku**

***Gestorský výbor odporúča schváliť***

1. V čl. IV v 1. bode v položke 70 písm. j) sa slová „a) až o)“ nahrádzajú slovami „a) až h)“.

Ide o legislatívno-technickú opravu textu.

**Výboru NR SR pre hospodársku politiku**

***Gestorský výbor odporúča schváliť***

1. V čl. V 1. bod znie:

„1. V § 1 ods. 3 sa pred slová „a medzinárodné tarify“ vkladajú slová „základné cestovné a osobitné cestovné za dopravné služby vykonávané na základe zmluvy o dopravných službách vo verejnom záujme v železničnej doprave,“.

Ide o legislatívno-technickú opravu textu.

**Výboru NR SR pre hospodársku politiku**

***Gestorský výbor odporúča schváliť***

1. V čl. V v 4. bode názov vypúšťanej poznámky znie:

„Zákon Národnej rady Slovenskej republiky č. 164/1996 Z. z. v znení neskorších predpisov“.

Oprava textu, ktorý sa má vypustiť.

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

1. V čl. V sa za 4. bod dopĺňajú nové body 5 a 6, ktoré znejú:

„5. V § 23e ods. 1 a 2 sa slová „skončenia obdobia povinného vykonávania duálneho zobrazovania cien 22)“ nahrádzajú slovami „31. decembra 2010“ a v odseku 1 sa slová „písm. b) a c)“ nahrádzajú slovami „písm. b), c) a f).

Poznámka pod čiarou k odkazu 22 sa vypúšťa.

6. Za § 23e sa vkladá § 23f, ktorý vrátane nadpisu znie:

„§ 23f

Prechodné ustanovenia k úpravám účinným od 1. januára 2010

1. Konania o porušení cenovej disciplíny začaté pred 1. januárom 2010 dokončia cenové kontrolné orgány v rozsahu svojej pôsobnosti podľa tohto zákona podľa doterajších predpisov.
2. Cenové kontrolné orgány vykonávajú od 1. januára 2010 kontrolu v rozsahu kompetencií ustanovených v § 20 ods. 3 až 6 a § 23e a podľa § 11 ods. 2 aj za obdobie pred 1. januárom 2010.“.“.

Navrhovaným predĺžením kompetencií vybraným ústredným orgánom štátnej správy v oblasti cien a navrhovanou kompetenciou na vykonávanie cenových kontrol sa reaguje na doterajšie dobré skúsenosti zo získavania informácií od podnikateľskej sféry potrebných na podrobnejšie sledovanie a vyhodnocovanie vývoja cien, ako aj odhaľovanie príčin zvyšovania cien predovšetkým u tovarov s neregulovanými cenami, čím sa súčasne vytvorili týmto rezortom aj lepšie podmienky pri príprave odvetvových koncepcií ako aj legislatívy.

**Výboru NR SR pre hospodársku politiku**

***Gestorský výbor odporúča schváliť***

1. Za článok V sa vkladá článok VI, ktorý znie:

„Čl. VI

Zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z., zákona č. 136/2004 Z. z., zákona č. 544/2004 Z. z., zákona č. 479/2005 Z. z., zákona č. 11/2006 Z. z. a zákona č. 278/2009 Z. z. sa dopĺňa takto:

Za § 56 sa vkladá § 56a, ktorý vrátane nadpisu znie:

„§ 56a

Poskytovanie dotácií v oblasti civilného letectva

1. Ministerstvo môže na základe písomnej žiadosti letiskovej spoločnosti alebo poskytovateľa leteckých navigačných služieb poskytnúť dotáciu na účely bezpečnej prevádzky, správy, údržby a  investícií do letiskovej infraštruktúry, bezpečnostnej ochrany letísk a riadenia a vybavenia letov oslobodených od odplát, ak tým nebudú dotknuté pravidlá poskytovania štátnej pomoci podľa osobitného predpisu.14a) Na  poskytovanie dotácií sa vzťahuje osobitný predpis.14b)
2. Po schválení žiadosti o dotáciu, ministerstvo dotáciu poskytne na základe zmluvy o poskytnutí dotácie uzatvorenej medzi ministerstvom a prijímateľom dotácie.
3. Podrobnosti o poskytovaní dotácií a náležitostiach žiadosti a zmluvy o poskytnutí dotácie ustanoví všeobecne záväzný právny predpis, ktorý vydá ministerstvo.“

Poznámky pod čiarou k odkazom 14a a 14b znejú:

„14a) Čl. 87 až 89 Zmluvy o založení Európskeho spoločenstva v platnom znení.

 Zákon č. 231/1999 Z. z. o štátnej pomoci v znení neskorších predpisov.

14b) § 8a zákona č. 523/2004 Z. z. v znení zákona č. 383/2008 Z. z.“.

Doterajší článok VI sa označuje ako článok VII.“.

Z dôvodu novelizácie zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov došlo k zjednoteniu a sprísneniu právnej úpravy v oblasti poskytovania dotácií zo štátneho rozpočtu. Podľa § 8a novej právnej úpravy dotácia zo štátneho rozpočtu sa môže poskytnúť iba na základe osobitného zákona a v súlade so zákonom o štátnom rozpočte na príslušný rok. Ministerstvo dopravy v súčasnosti poskytuje účelové dotácie na základe výnosu č. 79/M-2005 o poskytovaní dotácií v pôsobnosti Ministerstva dopravy, pôšt a telekomunikácií Slovenskej republiky v oblasti civilného letectva, ktorý však v súvislosti s novelizáciou zákona o rozpočtových pravidlách platí len do konca roka 2010. Aby bolo možné zabezpečiť dôležité funkcie letísk, ako je napríklad bezpečnostná ochrana a bezpečná prevádzka, alebo uhradiť letiskám a navigačným službám náklady za lety štátnych predstaviteľov, je nevyhnutné urýchlené doplnenie zákona o civilnom letectve o splnomocňovacie ustanovenie, čím sa vytvorí predpoklad na vydanie všeobecne záväzného právneho predpisu, ktorý vydá ministerstvo.

**Výboru NR SR pre hospodársku politiku**

***Gestorský výbor odporúča schváliť***

1. V Prílohe č. 5 v písm. b) v 4. bode sa slová „§ 38 ods. 5 písm. a)“ nahrádzajú slovami „§ 70 ods. 5 písm. a)“.

Je nevyhnutné opraviť odkaz na neexistujúce ustanovenie. V § 38 neexistuje odsek 5 a navyše tento paragraf vôbec neustanovuje žiadne výnimky. Podľa vecného obsahu má ísť o odkaz na § 70 ods. 5 písm. a) .

**Ústavnoprávny výbor NR SR**

**Výboru NR SR pre financie, rozpočet a menu**

**Výboru NR SR pre hospodársku politiku**

**Výboru NR SR pre verejnú správu a regionálny rozvoj**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 12, 14 až 31** hlasovať spoločne s odporúčaním **s c h v á l i ť,**

**o bode 13** hlasovať s odporúčaním **n e s c h v á l i ť.**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o dráhach a o zmene a doplnení niektorých zákonov

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

 Spoločná správa výborov Národnej rady Slovenskej republiky o výsledku prerokovania vládneho návrhu zákona o dráhach a o zmene a doplnení niektorých zákonov (tlač **1150a)** v druhom čítaní bola schválená uznesením z 21. októbra 2009 č. 598.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 21. októbra 2009

Maroš **K o n d r ó t,** v.r**.**

predseda Výboru NR SR pre

hospodársku politiku